
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 143 

--—- 18 Φεβρουάριου 1999 


ΑΠΟΦΑΣΕΙ Σ 

Αριθ. 2083925/9271/0022 

Έγκριση υπερωριακής, νυκτερινής και Κυριακών - Εξαι¬ 
ρέσιμων ημερών απασχόλησης έτους 1999, για το μό¬ 
νιμο προσωπικό του Υπουργείου Πολιτισμού που έχει 
διατεθεί στα Ν.Π.Ι.Δ. με την επωνυμία «Εθνικό Θέα¬ 
τρο», «Εθνική Λυρική Σκηνή» και «Κρατικό Θέατρο Βο¬ 
ρείου Ελλάδος». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 15 του Ν. 2592/98 (ΦΕΚ 57/Α/98) «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου... κ.λπ» δια του οποίου αντικαθίστανται οι διατά¬ 
ξεις του άρθρου 18 του Ν. 2470/97, που αφορούν στην υ- 
περωριακή εργασία. 

β) του Π.Δ. 941/77 «Περί Οργανισμού του Υπουργείου 
Πολιτισμού». 

γ) των άρθρων 1 παραγρ. 1,2παράγρ. 1 και ΙΟπαραγρ. 

1 του Ν. 2273/94 (ΦΕΚ 233/Α/94) «Εθνικό Θέατρο, Κρατι¬ 
κό Θέατρο Βορείου Ελλάδος και άλλες διατάξεις», όπως 
συμπληρώθηκαν, από το άρθρο 7 παράγρ. 21 του Ν. 
2557/97 (ΦΕΚ 271 /Α/97) «Θεσμοί μέτρα και δράσεις Πολι¬ 
τιστικής ανάπτυξης», διάτων οποίων ορίζεται ότι η Εθνική 
Λυρική Σκηνή, το Εθνικό Θέατρο και το Κρατικό Θέατρο 
Βορείου Ελλάδος λειτουργούν σε δωδεκάωρη βάση. 

2. Την αριθμ. 11 07147/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

3. Τα αριθμ. 1535/110-2/26.11.98, 3966/24.11.98 και α¬ 
πό 4.12.98 έγγραφα των Ν.Π.Ι.Δ. με την επωνυμία «Εθνικό 
Θέατρο», «Εθνική Λυρική Σκηνή» και «Κρατικό Θέατρο 
Βορείου Ελλάδος» αντίστοιχα, δια των οποίων ζητείται η 
έγκριση υπερωριακής, νυκτερινής και Κυριακών εξαιρέ¬ 
σιμων ημερών απασχόλησης. 

4. Το γεγονός ότι η προκαλούμενη δαπάνη, ύψους συ¬ 
νολικά 27.974.000 δρχ. για το Εθνικό Θέατρο, 30.264.840 
δρχ. για την Εθνική Λυρική Σκηνή και 53.962.560 δρχ. για 
το Κρατικό Θέατρο Βορείου Ελλάδος έχειπροβλεφθεί και 
θα καλυφθεί από τις πιστώσεις των Προϋπολογισμών των 
ανωτέρω Ν.Π.Ι.Δ. αντίστοιχα, για το έτος 1999. 


5. Το γεγονός ότι, ο αιτούμενος αριθμός ωρών υπερω- 
ριακής, νυκτερινής και Κυριακών - Εξαιρέσιμων ημερών 
απασχόλησης, κρίνεται απαραίτητος λόγω της φύσης της 
λειτουργίας των ανωτέρω Ν.Π.Ι.Δ., λόγω των αυξημένων 
δραστηριοτήτων τους (παραστάσεις εναλλασόμενου ρε¬ 
περτορίου και παράλληλες δοκιμές για το ανέβασμα νέων 
έργων -συνεχείς περιοδίες σε διάφορες πόλεις της Ελλά¬ 
δας- συμμετοχή σε Φεστιβάλ). Ιδιαίτερα κατά τη διάρκεια 
των περιοδειών η ανάγκη υπερωριακής κ.λπ απασχόλη¬ 
σης είναι αυξημένη, λόγω συνεχούς απασχόλησης του 
προσωπικού (στήσιμο σκηνικών, παράσταση, αποξήλωση 
σκηνικών, ταξίδι), αποφασίζουμε: 

1. Εγκρίνουμε για το χρονικό διάστημα από 1.1.99 μέχρι 
31.12.99, την υπερωριακή, νυκτερινή και κατά τις Κυρια¬ 
κές - εξαιρέσιμες ημέρες απασχόληση για τους μονίμους 
υπαλλήλους του ΥΠΠΟ που έχουν διατεθεί στο Ν. Π. Ι.Δ. με 
την επωνυμία «Εθνικό Θέατρο», «Εθνική Λυρική Σκηνή» 
και «Κρατικό Θέατρο Βορείου Ελλάδος», προκειμένου να 
αντιμετωπισθούν οι επείγουσες υπηρεσιακές τους ανά¬ 
γκες, ως εξής: 

Εθνικό Θέατρο: 

α) την υπερωριακή απασχόληση με αμοιβή, πέρα από 
τις ώρες της υποχρεωτικής, μέχρι σαράντα (40) ώρες το 
μήνα, για τριάντα ένα (31) μονίμους υπαλλήλους. 

β) την εργασία με αμοιβή κατά τις νυκτερινές ώρες για 
τριάντα ένα (31) μονίμους υπαλλήλους: 

•προς συμπλήρωση της υποχρεωτικής κατά εβδομάδα 
εργασίας μέχρι σαράντα (40) ώρες το μήνα 
• καθ’ υπέρβαση της υποχρεωτικής κατά εβδομάδα ερ¬ 
γασίας μέχρι είκοσι (20) ώρες το μήνα. 

γ) την απασχόληση με αμοιβή, κατά τις Κυριακές - εξαι¬ 
ρέσιμες ημέρες για τριάντα ένα (31) μονίμους υπαλλή¬ 
λους: 

•προς συμπλήρωση της υποχρεωτικής κατά εβδομάδά 
εργασίας μέχρι τριάντα (30) ώρες το μήνα. 

•καθ’ υπέρβαση της υποχρεωτικής κατά εβδομάδα ερ¬ 
γασίας δεκαπέντε (15) ώρες το μήνα. 

Εθνική Λυρική Σκηνή: 

α) την υπερωριακή απασχόληση με αμοιβή, πέρα από 
τις ώρες της υποχρεωτικής, μέχρι τριάντα (30) ώρες το 
μήνα, για είκοσι τρεις (23) μονίμους υπαλλήλους, 
β) την εργασία με αμοιβή κατά τις νυκτερινές ώρες: 
•προς συμπλήρωση της υποχρεωτικής κατά εβδομάδά 
εργασίας μέχρι δέκα (ΙΟ)ώρεςτο μήνα για δεκαεπτά (17) 

μονίμους υπαλλήλους ΔΕ Κατηγορίας και μέχρι εκατόν δε¬ 
καπέντε (115) ώρες για ένα (1) υπάλληλο ΥΕ κατηγορίας. 

• καθ’ υπέρβαση της υποχρεωτικής κατά εβδομάδα ερ¬ 
γασίας μέχρι είκοσι (20) ώρες το μήνα για δεκαοκτώ (18) 
μονίμους υπαλλήλους. 

γ) την απασχόληση με αμοιβή, κατά τις Κυριακές - εξαι¬ 
ρέσιμες ημέρες: 

• προς συμπλήρωση της υποχρεωτικής κατά εβδομάδα 
εργασίας μέχρι δεκαπέντε (15) ώρες το μήνα για δεκαε¬ 
πτά (17) μονίμους υπαλλήλους ΔΕ Κατηγορίας και μέχρι 
δέκα (10) ώρες για επτά (7) υπαλλήλους ΥΕ Κατηγορίας. 

• καθ’ υπέρβαση της υποχρεωτικής κατά εβδομάδα ερ¬ 
γασίας για είκοσι πέντε (25) ώρες το μήνα για είκοσι έξι 
(26) μονίμους υπαλλήλους. 

Κρατικό Θέατρο Βορείου Ελλάδος: 

α) την υπερωριακή απασχόληση με αμοιβή, πέρα από 
τις ώρες της υποχρεωτικής, μέχρι είκοσι (20) ώρες το μή¬ 
να, για σαράντα τέσσερις (44) μονίμους υπαλλήλους. 

β) την εργασία με αμοιβή κατά τις νυκτερινές ώρες: 

• προς συμπλήρωση της υποχρεωτικής κατά εβδομάδα 
εργασίας, μέχρι τριάντα (30) ώρες το μήνα για πέντε (5) 
μονίμους υπαλλήλους. 

• καθ’ υπέρβαση της υποχρεωτικής κατά εβδομάδα ερ¬ 
γασίας μέχρι πενήντα (50) ώρες το μήνα για σαράντα ο¬ 
κτώ (48) μονίμους υπαλλήλους. 

γ) την απασχόληση με αμοιβή, κατά τις Κυριακές - εξαι¬ 
ρέσιμες ημέρες για πενήντα τρεις (53) μονίμους υπαλλή¬ 
λους, μέχρι είκοσι (20) ώρες το μήνα προς συμπλήρωση 


της υποχρεωτικής κατά εβδομάδα εργασίας, καθώς και 
για δέκα (10) ώρες το μήνα καθ’ υπέρβαση αυτής. 

2. Η κατανομή των ωρών που εγκρίνονται με την πα¬ 
ρούσα, θα γίνει με απόφαση των Καλλιτεχνικών Διευθυ¬ 
ντών των ως άνω Ν.Π.Ι.Δ., ο δε κατά ανώτατο όριο αριθ¬ 
μός των υπαλλήλων που μπορεί να εργάζεται υπερωρια- 
κά, κατά τις Κυριακές - Εξαιρέσιμες ή κατά τις νυκτερινές 
ώρες, σε καμία περίπτωση δεν μπορεί να ορισθεί στο σύ¬ 
νολο των υπαλλήλων αυτών. 

3. Η προκαλούμενη δαπάνη για την ως άνω αποζημίω¬ 
ση, ύψους συνολικά 27.974.000 δρχ. για το Εθνικό Θέα¬ 
τρο, 30.264.840 δρχ. για την Εθνική Λυρική Σκηνή και 
53.962.560 δρχ. για το Κρατικό Θέατρο Βορείου Ελλάδος 
έχει προβλεφθεί και θα καλυφθεί από τις πιστώσεις των 
Προϋπολογισμών των ανωτέρω Ν.Π.Ι.Δ. αντίστοιχα, για 
το έτος 1999. 

4. Η υπερωριακή και νυκτερινή εργασία θα παρέχονται 
αντίστοιχα, από τη λήξη του υποχρεωτικού ωραρίου ερ¬ 
γασίας και μέχρι την 22α νυκτερινή και από την 22α νυ¬ 
κτερινή μέχρι την 6η πρωινή. 

Η παρούσα απόφαση που ισχύει αναδρομικά από 
1.1.1999 μέχρι και 31.12.99 να δημοσιευθεί στην Εφημε¬ 
ρίδα της Κυβερνήσεως. 

Αθήνα, 29 Ιανουάριου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



